CELEX: 62009CN0278
Language: el
Date: 2009-07-16 00:00:00
Title: Υπόθεση C-278/09: Αίτηση για την έκδοση προδικαστικής αποφάσεως, την οποία υπέβαλε το Tribunal de grande instance de Paris (Γαλλία) στις 16 Ιουλίου 2009 — Olivier Martinez, Robert Martinez κατά Société MGN Ltd.

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/29
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de grande instance de Paris (Γαλλία) στις 16 Ιουλίου 2009 — Olivier Martinez, Robert Martinez κατά Société MGN Ltd.
   (Υπόθεση C-278/09)
   2009/C 220/56
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de grande instance de Paris
   
      Διάδικοι στην υπόθεση της κύριας δίκης
   
   
      Ενάγοντες: Olivier Martinez, Robert Martinez
   
      Εναγόμενοι: Εταιρία MGN Limited
   
      Προδικαστικό ερώτημα
   
   Έχουν τα άρθρα 2 και 5, παράγραφος 3, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1) την έννοια ότι παρέχει δικαιοδοσία στο δικαστήριο κράτους μέλους να επιληφθεί αγωγής ασκηθείσας λόγω προσβολής των συνδεομένων με την προσωπικότητα δικαιωμάτων διαπραχθείσας ενδεχομένως μέσω της διοχετεύσεως πληροφοριών και/ή φωτογραφιών σε διαδικτυακό κόμβο από άλλο κράτος μέλος εκ μέρους εταιρίας εδρεύουσας στο δεύτερο αυτό κράτος –ή σε άλλο κράτος μέλος, διαφορετικό, πάντως, του πρώτου–:
   
               —
            
            
               είτε υπό τη μόνη προϋπόθεση ότι η πρόσβαση στο περιεχόμενο αυτού του διαδικτυακού κόμβου μπορεί να γίνει από το πρώτο κράτος,
            
         
               —
            
            
               είτε μόνο εφόσον υφίσταται μεταξύ του ζημιογόνου γεγονότος και του εδάφους του πρώτου αυτού κράτους επαρκές, ουσιαστικό ή σημαντικό στοιχείο συνδέσεως και, στη δεύτερη αυτή περίπτωση, αν αυτό το στοιχείο συνδέσεως μπορεί να προκύψει:
               
                           —
                        
                        
                           από τον αριθμό των συνδέσεων με τον επίμαχο αυτό διαδικτυακό κόμβο από το πρώτο κράτος μέλος, είτε σε απόλυτη τιμή είστε σε σχέση με το σύνολο των συνδέσεων με τον εν λόγω κόμβο,
                        
                     
                           —
                        
                        
                           από τον τόπο της κατοικίας, ή της ιθαγένειας, του προβάλλοντος προσβολή των σχετικών με την προσωπικότητα δικαιωμάτων του ή, γενικότερα, των ενδιαφερομένων ατόμων,
                        
                     
                           —
                        
                        
                           από τη γλώσσα στην οποία διατυπώνεται η επίμαχη πληροφορία ή από οποιοδήποτε άλλο στοιχείο που καταδεικνύει τη βούληση του εκδότη του διαδικτυακού αυτού κόμβου να απευθυνθεί ειδικώς στο κοινό του πρώτου κράτους,
                        
                     
                           —
                        
                        
                           από τον τόπο στον οποίο έλαβαν χώρα τα γεγονότα που προβάλλονται και/ή ελήφθησαν οι φωτογραφίες που διαδίδονται μέσω του διαδικτύου,
                        
                     
                           —
                        
                        
                           από άλλα κριτήρια;
                        
                     
         
      (1)  ΕΕ 2001, L 12, σ. 1.